Першы прарэктар БДУ Алег Івашкевіч заўважыў, што свята ліхтароў – час для сустрэчы з блізкімі людзьмі, таму ў гэтай зале сабраліся разам прадстаўнікі дзвюх краін, паміж якімі сфарміраваліся самыя сяброўскія адносіны. Ён прызнаўся, што “Юаньсяацзэ” адзначаюць у ягонай сям’і, дзе на вячэру будзе прыгатавана “юаньсяа” – традыцыйная святочная страва. Алег Анатольевіч падкрэсліў, што ў апошнія гады адносіны паміж Беларуссю і Кітаем развіваюцца вельмі дынамічна, гэта плённа ўплывае на супрацоўніцтва паміж навучальнымі ўстановамі.